BSC-LT/ACAData huggingface dataset:
[ca] Després d'una selecció sobre diferents processadors existents, s'analitza i es genera documentació per al processador OR1200 basat en OpenRISC. Finament s'implementa un mòdul de comptadors hardware en el processador i es presenten resultats del seu correcte funcionament basant-se en uns tests.

[en] After selecting a processor from a variety of them, documentation for OR1200 processor, which is based on OpenRISC, has been analyzed and generated. Lastly, a performance counters module has been implemented in the processor and results of the correctness of it are provided through executed tests.
[ca] L'objectiu d'aquest projecte és investigar la factibilitat d'utilitzar algoritmes d'aprenentatge automàtic per predir la conversió a Esclerosi Múltiple (EM) de pacients amb síndrome clínic aïllat (CIS), utilitzant característiques derivades d'imatges de ressonància magnètica (RM). Molts pacients amb CIS presenten un nul o lleu grau d'afectació, fent que el diagnòstic radiològic no sigui fàcil. Les característiques extretes de les RM estan relacionades amb l'atròfia cerebral i amb la component inflamatòria a través del volum de lesió cerebral i de la densitat de lesions a cada lòbul (topografia). Aquestes característiques es combinen amb dades demogràfiques i clíniques dels pacients. S'han realitzat experiments utilitzant tres definicions diferents de conversió a EM. Els resultats varien per cada definició, amb precisions equilibrades de 0.68, 0.61 i 0.73 (sensibilitat=[0.51, 0.60, 0.68], especificitat=[0.85, 0.62, 0.78]). La solució proposada no supera la precisió del mètode actual de diagnòstic, però es requereix més investigació.

[en] The objective of this project is to investigate the feasibility of machine learning algorithms in predicting the conversion to multiple sclerosis (MS) of patients with a clinically isolated syndrome (CIS), using MRI-derived features. Many CIS patients only present a mild degree of affectation, making the radiological diagnostic not easy. MRI-derived features included in this project are related with brain atrophy and with the inflammatory component through brain lesion volume and topography (density of lesions in each brain lobe). These features have been used together with clinico-demographic data. Several experiments have been performed using three different definitions of conversion to MS. The results vary according to the definition used, with balanced accuracies of 0.68, 0.61 and 0.73 (recall = [0.51, 0.60, 0.68], specificity = [0.85, 0.62, 0.78]). The proposed approach does not overcome current radiological diagnosis, but further investigation including more MRI-derived features is needed.
[ca] L'opció més factible per a l'encreuament de l'estret de Messina és un pont penjant amb 1 obertura de 3,3 km de longitud. En diverses ocasions ha estat aprovada la factibilitat estructural d'aquesta mena de pont, mentre que la culpa de la no construcció sempre s'ha donat a la rendibilitat econòmica negativa. Per tant, en aquest treball s'avaluarà la mateixa des del punt de vista financer per a l'empresa constructora i econòmic per a la població seguint les guies d'ACB vigents en els següents països: Anàlisi de sensibilitat, Itàlia, Catalunya, Espanya, Unió Europea i Estat Units.

[en] The most feasible option to crossing the Strait of Messina is a suspension bridge with one span of 3.3 km in length. On several occasions the structural feasibility of this type of bridge has been approved, while the blame of the non-construction has always been given to negative economic profitability. So, in this work it will be evaluated from the financial point of view for the construction company and economically for the population according to the guidelines of the ACB in force in the following countries: Sensitivity analysis, Italy, Catalonia, Spain, European Union and Stat Units.
[ca] El tema principal és l'anàlisi hidrosedimentològica del Canal del Dique a Colòmbia i com els seus canvis morfològics han afectat la descàrrega de sediments a la Badia de Cartagena. Aquestes alteracions han comportat un augment en el transport de sediments al llarg del Canal del Dique, la qual cosa ha tingut un impacte significatiu en l'ecosistema circumdant i planteja reptes per a la seva gestió i manteniment continus. En aquest treball es proposen solucions basades en la restauració fluvial, mitjançant el càlcul de la capacitat de transport del Canal, amb l'objectiu de reduir la descàrrega de sediments a la Badia de Cartagena. Aquest enfocament busca mitigar els efectes negatius sobre l'ecosistema i millorar la sostenibilitat a llarg termini del Canal del Dique i el seu entorn.

[en] The main topic is the hydrosedimentological analysis of the Canal del Dique in Colombia and how its morphological changes have affected sediment discharge into Cartagena Bay. These alterations have led to an increase in sediment transport along the Canal del Dique, which has had a significant impact on the surrounding ecosystem and poses challenges for its ongoing management and maintenance. This work proposes solutions based on river restoration, through the calculation of the Canal's transport capacity, with the aim of reducing sediment discharge into Cartagena Bay. This approach seeks to mitigate negative effects on the ecosystem and improve the long-term sustainability of the Canal del Dique and its surroundings.
[ca] Barcelona es troba des dels seus orígens en constant creixement, a vegades condicionat pels seus límits. Les muralles de finals del s. XIX són avui Collserola, el Mediterrani, el Besòs i el Llobregat. Per a plantejar el futur de la ciutat és fonamental ampliar l'àmbit de treball, obrint la mirada cap a la resta de municipis de l'AMB. La tesi té per objecte d'estudi Pallejà, un petit poble de la comarca del Baix Llobregat. Aquesta està estructurada en tres capítols: En el primer s'investiguen els orígens d'aquesta vila i com ha estat el seu creixement, juntament amb la necessitat que ha tingut de generar relacions amb altres municipis del territori. Cronològicament, explica els contextos socials que han marcat la seva identitat i el seu desenvolupament, fins a arribar a l'actualitat. En el segon capítol s'analitza l'estat actual del territori, des de la petita i gran escala. Estudi focalitzat en la conseqüència de la pèrdua d'algunes de les pràctiques pròpies de la zona, l'afectació de la implementació de les grans infraestructures de mobilitat i de les zones industrials, que en ambdós casos, donen servei a la ciutat de Barcelona. Derivant així en un territori maltractat i completament condicionat per la seva posició respecte a la ciutat comtal. Finalment, en el tercer capítol la tesi conclou amb una aproximació del futur de l'àmbit, tant de Pallejà i la vall baixa del Llobregat, com de Barcelona i l'Àrea Metropolitana. Plantejant conceptes a tindre en compte per al seu desenvolupament i correcta integració en el territori.

[en] Since its origins, Barcelona has been in constant growth, sometimes conditioned by its limits. The walls of the late 19th century are today Collserola, the Mediterranean, the Besòs and the Llobregat. In order to consider the future of the city, it is essential to broaden the scope of work, opening our gaze to the rest of the municipalities of the AMB. The object of the thesis is Pallejà, a small town in the Baix Llobregat region. It is structured in three chapters: In the first it investigates the origins of this village and how it has been its devolopment, along with the need it has had to generate relationships with other municipalities in the territory. Chronologically, it explains the social contexts that have marked its identity and growth, up to the present day. The second chapter analyzes the current state of the territory, from the small and large scale. The study focuses on the consequences of the loss of some of the practices of the area, the impact of the implementation of large mobility infrastructures and industrial areas, which, in both cases, serve the city of Barcelona. Deriving this way in a mistreated territory and completely conditioned by its location with respect to the city of Barcelona. Finally, in the third chapter the thesis concludes with an approximation of the future of the area, both of Pallejà and the vall baixa del Llobregat, as of Barcelona and the Metropolitan Area. It raises concepts to be taken into account for its development and correct integration in the territory.
[ca] El projecte es basa en la rehabilitació d'una antiga casa senyorial al centre de Torelló, Can Parrella, i la seva transformació en un equipament cultural multifuncional donant resposta als programes de l'escola d'arts plàstiques, l'escola de música i altres usos demandats pels torellonencs. A més a més, el projecte està dotat d'un important vector de recuperació patrimonial, ja que es tracta d'un edifici clau del nucli antic de Torelló sobre el qual existeix una gran voluntat popular i administrativa de rehabilitar-lo.

[en] The project is based on the rehabilitation of an old manor house in the center of Torelló, Can Parrella, and its transformation into a multifunctional cultural facility responding to the programs of a plastic arts school, a music school and other uses demanded by the people of Torelló. In addition, the project is endowed with an important vector of heritage recovery, since it is a key building in the old town of Torelló on which there is a great popular and administrative will to rehabilitate it.
[ca] [CATALÀ[ Les tasques d'anàlisi visuals, com la detecció, reconeixement i seguiment, són computacionalment intenses, per la qual cosa és un repte dur a terme aquestes tasques en les xarxes de sensors visuals, on els nodes poden ser equipats amb processadors de baixa potència. Una solució prometedora és augmentar la xarxa de sensors amb nodes de processament, i distribuir les tasques de processament entre els nodes de processament de la xarxa de sensors visual. L'objectiu d'aquest projecte és permetre que un banc de proves d'una xarxa de sensors visuals operi amb múltiples càmeres, i implementar un algoritme que calculi l'assignació de les tasques de les característiques visuals cap als nodes de processament. En el sistema implementat, els nodes de processament poden rebre i processar les dades de diferents càmeres al mateix temps. Les imatges adquirides es divideixen en subimatges, les mides de les subimatges es calculen resolent un problema de programació lineal. L'algorisme implementat realitza optimització local a cada càmera sense intercanvi de dades amb altres càmeres per tal de minimitzar la sobrecàrrega de comunicació i les dades de càrrega de càlcul de les càmeres. El treball d'implementació es realitza en un banc de proves que consisteix d'ordinadors BeagleBone Black amb mòduls USB IEEE 802.15.4 o IEEE 802.11, i la base del codi existent està escrita en C++. La implementació s'utilitza per avaluar el rendiment de l'algorisme distribuït en termes de temps de finalització. Els resultats mostren un bon rendiment proporcionant un menor temps mitjà de finalització.

[en] Visual analysis tasks, like detection, recognition and tracking, are computationally intensive, and it is therefore challenging to perform such tasks in visual sensor networks, where nodes may be equipped with low power CPUs. A promising solution is to augment the sensor network with processing nodes, and to distribute the processing tasks among the processing nodes of the visual sensor network. The objective of this project is to enable a visual sensor network testbed to operate with multiple camera sensors, and to implement an algorithm that computes the allocation of the visual feature tasks to the processing nodes. In the implemented system, the processing nodes can receive and process data from different camera sensors simultaneously. The acquired images are divided into sub-images, the sizes of the sub-images are computed through solving a linear programming problem. The implemented algorithm performs local optimization in each camera sensor without data exchange with the other cameras in order to minimize the communication overhead and the data computational load of the camera sensors. The implementation work is performed on a testbed that consists of BeagleBone Black computers with IEEE 802.15.4 or IEEE 802.11 USB modules, and the existing code base is written in C++. The implementation is used to assess the performance of the distributed algorithm in terms of completion time. The results show a good performance providing lower average completion time.
[ca] Aquest article aborda les dues grans vessants de l'assignatura de dibuix a la disciplina de l'arquitectura: l'acció i el document. Per això s'entén que la relació entre cos i dibuix arquitectònic s'infereix en el mecanisme de producció i ideació espacial, considerant la corporalitat, la visualitat hàptica i la inseparable relació de l'ésser humà amb l'espai. El nostre principal objectiu és responsabilitzar l'acció de dibuixar com a eina essencial en l'anàlisi espacial, tant per la seva representació com per a la creació de nous espais en projectes arquitectònics. D'aquesta manera, es pretén emfatitzar la importància de la creativitat en la professió, així com la imaginació i el paper del dibuix en aquest context. Per això, el present article incorpora la crítica teòrica sobre dos exercicis realitzats a l'Escola Tècnica Superior d'Arquitectura de Barcelona, un a l'assignatura de Representació Arquitectònica (segon curs) i un altre a Barcelona I: Caminar Barcelona (quart curs). Aquests exercicis es presenten com una oportunitat perquè l'estudiant desenvolupi la seva capacitat de relació entre cos i espai mitjançant el dibuix.

[en] The aim of this article tackles the two main aspects developed within the subject of drawing in teaching architecture: the action and the document produced. In the first instance, the relation between body and architectural drawing infers in the mechanism of spatial production and spatial ideation, considering the corporeality, the haptic perception and the inseparable relation of humans and space. Our main objective is to hold the action of drawing as an essential tool in spatial analysis, both for its representation and for creating new architectural spaces. Hence, our experience expects to emphasize the importance of creativity in the architectural profession, as well as to enhance professionals' imagination and the role of drawing in this context. For this purpose, the present article incorporates the theoretical critique of two practical exercises carried out in the School of Architecture of Barcelona, one in the subject of Architectural Representation (second year) and another in Barcelona I: Walking Barcelona (fourth year). These exercises are presented as an opportunity for students to develop the relation between body and space through drawing.
[ca] L'arquitectura ARM ha vist un important augment d'adopció i popularitat en els últims anys gràcies als dispositius mòbils i encastats, augment que no s'ha produït en arquitectures més populars com Intel x86. El document cobreix el desenvolupament del projecte de port del sistema operatiu ZeOS de l'arquitectura Intel x86 a ARM, concretament al dispositiu Raspberry Pi. Es detallen les característiques rellevants de l'arquitectura i els components principals del sistema operatiu. El resultat final és un sistema operatiu multiprocés, ZeOSpi, funcionant en la Raspberry Pi i fent ús dels perifèrics que ofereix el dispositiu.

[en] The ARM architecture has seen a significant increase in adoption and popularity in past years because of mobile and embedded devices, an increase that has not occurred to more popular architectures like Intel x86. The paper covers the development of the project to port the ZeOS operating system from Intel x86 to ARM architecture, specifically to the Raspberry Pi device. The relevant characteristics of the architecture and main components of the operating system are also detailed. The end result is a multithreaded operating system, ZeOSpi, running on the Raspberry Pi and using peripherals offered by the device.
[ca] Les habilitats visuals han d'estar ben desenvolupades durant l'etapa d'aprendre a llegir per poder aconseguir arribar a "llegir per aprendre" sense cap interferència. Gran part de la informació que reben els escolars entra pel sentit de la vista. Però no només és important conèixer l'estat refractiu del nen/a (que tingui una agudesa visual del 100%), sinó que s'han d'avaluar totes les habilitats implicades amb l'aprenentatge. En aquest treball ens centrarem en les habilitats implicades en la funció i l'eficàcia visual i les relacionarem amb la lecto-escriptura. L'objectiu d'aquest estudi és conèixer la prevalença de disfuncions acomodatives i de visió binocular en aquesta etapa. També relacionarem la velocitat lectora amb les habilitats esmentades. S'han realitzat exàmens optomètrics en tres escoles de primària del Vallès Occidental dins del horari lectiu (de 9h a 12.30h aprox.). Les dades obtingudes s'han analitzat estadísticament per tal de comparar les diferents proves avaluades en el conjunt de la mostra i per cursos individualment. Els resultats obtinguts indiquen que hi ha una correlació significativa baixa entre els símptomes referits pels escolars en tasques en visió propera i les diferents habilitats visuals estudiades (acomodació, visió binocular, motilitat ocular i lecto-escriptura). També ens indiquen que no hi ha diferències estadísticament significatives entre els resultats dels nens i les nenes. Per això recomanem l'avaluació optomètrica en els centres escolars per tal de detectar precoçment l'existència de problemes visuals i evitar una interferència en l'aprenentatge.

[en] Visual skills should be developed successfully during the stage of learning to read in order to reach "reading to learn" without any interference. Much of the information received by the school comes through the sense of sight. But it isn't only important to know the refractive state of the child (to have a visual acuity of 100%), but must evaluate the skills involved in learning. In this work we focus on the skills involved in the visual function and effectiveness and relationships with reading and writing. The aim of this study was to determine the prevalence of binocular vision and accommodative dysfunction at this stage. Also we will relate the reading speed with visual skills mentioned. Optometric examinations were performed in three primary schools in Vallès Occidental within class time (9h to 12.30h approx.). The values obtained were analysed statistically to compare the different tests evaluated in the overall sample and for individual grades. The results indicate that there is a low significant correlation between symptoms referred by the children in near vision tasks and visual skills studied (accommodation, binocular vision, ocular motility, reading and writing abilities). Also, they show that there isn't statistically significant difference between both genders. We suggest the optometric evaluation in schools to detect early the presence of vision problems and avoid interference in learning.
[ca] Donat el creixement de la utilització de vehicles de micromobilitat en els darrers anys, ha generat la necessitat de garantir la seguretat dels carrils bici. Aquest projecte se centra principalment en l'anàlisi de diferents atributs relacionats amb la seguretat dels carrils bici, com és la presència de bol·lards, la qualitat de les línies de separació i el tipus de via on es troba. Es presenten dos tipus de solucions fent ús de l'aprenentatge automàtic i la visió per computador. La primera solució prova els atributs per separat, i la segona solució ajunta tots els atributs per millorar els resultats i ser més eficient.

[en] Given the growth in the use of micro-mobility vehicles in recent years, it has generated the need to ensure the safety of bike lanes. This project is mainly focused on the analysis of different attributes related to the safety of bike lanes, such as the presence of bollards, the quality of the separation lines and the type of road on which it is located. Two types of solutions using Machine Learning and Computer Vision are presented. The first solution tests the attributes separately, and the second solution brings all the attributes together to improve the results and be more efficient.
[ca] En aquest projecte s'ha desenvolupat un sistema capaç de fer recomanacions de millora per a dissenys de fàrmacs antiinflamatoris inhibidors de la COX-2. Les recomanacions es processen aprofitant la informació extreta d'un conjunt de dades que defineixen l'activitat de fàrmacs ja existents.

[en] In this project, it has been designed a system capable of making recommendations for the improvement of designs of COX-2 inhibitors anti-inflammatory drugs. The recommendations are processed exploiting the information extracted from a data set that defines the activity of existing drugs.
[ca] L'escalfament global i el canvi climàtic estan forçant als països a incentivar noves formes de consumir energia més sostenible i deixar enrere els combustibles fòssils. Seguint aquesta tendència l'estat espanyol va aprovar el 5 d'abril del 2019 el Reial Decret 244/2019 pel qual es regula l'autoconsum d'energia elèctrica i les seves modalitats, permetent l'aparició d'excedents i la possibilitat de percebre una retribució econòmica per aquests. Aquest Reial Decret també dicta les bases per un autoconsum col·lectiu, escenari que es preveu que prengui rellevància en el futur de la transició energètica. El present treball explica una sèrie de simulacions realitzades mitjançant el programari AIMMS en les que s'han seguit els criteris que recomana el Reial Decret per a la creació de diferents escenaris, comparant-los després entre si.

[en] The global warming is forcing the countries to promote new ways of consuming energy more sustainably and leaving behind the fossil fuels. Following this trend, on the 5 of April of 2019, Spain approved the Royal Decree 244/2019 for which is regulated the self-consumption of electricity and it's different modalities, allowing the appearance of energy surplus and the possibility of perceiving a retribution for them. This Royal Decree also sets the basis for a collective self-consumption, a situation expected to be more relevant in the future of the energetic transition. This project explains some simulations done with the AIMMS software on which have been followed the criteria described in the Royal Decree for the creation of different stages, comparing later the results obtained.
[ca] Aquest treball pretén desenvolupar una aplicació web corporativa de gestió de clubs esportius pensada per a dispositius de sobretaula. Amb el desenvolupament d'aquesta aplicació web es vol veure quins són els reptes a l'hora de desenvolupar una aplicació web corporativa en JavaScript i AngularJS.

[en] This project develops a corporate web application designed to manage sports club thought for desktop equipment. In the developing of this web application, we want to see which are the challenges when you develop a corporate web application in JavaScript and AngularJS.